Tantárgyleírás

# A szólásszabadság polgári jogi kérdései (speciális kollégium)

**A tanegység alapvető adatai:**

*A tanegység kódja:*JOPJ457xA0

*A tanegység neve:* A szólásszabadság polgári jogi kérdései

*Helye a mintatantervben:*-

*Óraszám:* heti 2 óra nappali tagozaton, félévi 2 óra levelező tagozaton

*Számonkérés módja:*a lentiek szerint

*Kredit értéke:*1

*Képzés nyelve:* magyar

*Tárgyjegyző:* Dr. Koltay András, egyetemi docens

*Előtanulmányi kötelezettség:* -

*Párhuzamos hallgatási kötelezettség:* -

**A tanegység célja**:

A tárgy a polgári jogi, alkotmányjogi és büntetőjogi tanulmányok kiegészítése, amely a napjainkban viharos gyorsasággal változó jogterület, a szólásszabadság egyes kérdéseit vizsgálja a különböző jogágak és más társadalomtudományok nézőpontjából. A témakör számos területet felölel, egyben hatékony megalapozása, illetve kiegészítője lehet a későbbiekben hallgatható vagy korábban már lehallgatott „A sajtószabadság határai” és a „Médiaszabályozás” c. tantárgyaknak.

**A tanegység tartalma:**

1. 2016. szeptember 15.

Bevezetés. A szólásszabadság fogalma, filozófiája, hatóköre, terjedelme.

1. 2016. szeptember 22.

Közösségi oldalak (social media) és a szólásszabadság I.

*[választható előadástémák: (1) a közösségi oldalak adat-, képmás- és magánélet-védelmi problémái, (2) anonimitás problémái, illetve a kommentek mint sajátos szólásszabadság-jogi kérdés]*

1. 2016. szeptember 29.

Közösségi oldalak (social media) és a szólásszabadság II.

*[választható előadástémák: (1) a Facebook mint „szerkesztő” – a news feed és a trending topics működése, (2) erőszak, fenyegetések és meztelenség, szexualitás a közösségi oldalakon]*

1. 2016. október 6.

Keresőmotorok (search engines) és a szólásszabadság

*[választható előadástémák: (1) a keresőmotorok által elkövethető jogsértések, (2) a keresőmotorok találatainak manipulálása]*

1. 2016. október 13.

A mediatizált világ és a jog. Celebek és az alkotmányos értékrend.

*[választható előadástémák: (1) a „celeb” fogalma és megjelenése, jogi kérdései, (2) a magánélet védelme a magyar jogrendszerben, hírességek képmásának védelme]*

1. 2016. október 20.

Irodalom, művészetek és szólásszabadság. Boccacciótól kezdve, Elvis Presleyn át a kortárs képzőművészetig.

*[választható előadástémák: (1) a művészet szabadsága mint szólásszabadság-jogi kérdés, (2) tilalmazott irodalom, tilalmazott művészet – konkrét művek sorsán keresztül]*

1. 2016. október 27.

Újabb jogesetek az amerikai Legfelső Bíróság legújabb gyakorlatából

*[választható előadástémák: (1) Walker v. Sons of Confederate Veterans (konföderációs zászlós rendszámtáblák), (2) Snyder v. Phelps (temetésen gyalázkodás)]*

1. 2016. november 10.

Holokauszttagadás, a kommunizmus bűneinek tagadása, jelképek és a szólásszabadság kérdései.

*[választható előadástémák: (1) a „tagadási bűncselekmények” magyar és a nemzetközi jogi környezetének bemutatása, a felmerülő elvi kérdések, (2) a tiltott önkényuralmi jelképek jogi problémái]*

1. 2016. november 17.

A blaszfémia (vallásgyalázás) mint a szólásszabadság korlátja

*[választható előadástémák: (1) iszlámgyalázás és reakciók a közelmúlt Európájában, (2) a blaszfémia korlátozása kapcsán felmerülő elvi kérdések]*

1. 2016. november 24.

Kultúrák összecsapása? Az iszlám, a kereszténység és az állam szólásszabadsága.

*[választható előadástémák: (1) a Lautsi v. Italy és az Eweida et al v. UK esetek ismertetése, (2) a strasbourgi fejkendő-ügyek bemutatása]*

1. 2016. december 1.

Összefoglalás, pótlás

**Ajánlott irodalom:**

Koltay András: *A szólásszabadság alapvonalai – magyar angol, amerikai és európai összehasonlításban* (Budapest, Századvég, 2009)

Koltay András – Nyakas Levente (szerk.): *Magyar és európai médiajog* (Budapest, Wolters Kluwer, 2015. 2. kiad.)

Koltay András: *A vallások, az állam és a szólás szabadsága* (Budapest, Századvég, 2016)

**A tárgy teljesítésének kritériumai:**

A tantárgy teljesítésének kizárólagos feltétele mind nappali, mind levelező tagozaton az aktív órai jelenlét, nappali tagozaton pedig ezen felül – „A tanegység tartalmánál” megjelölt témák valamelyikéből – egy vagy két előadás megtartása (a hallgatók létszámától függően).

A levelező tagozaton a hallgatók előadást nem tartanak. Amennyiben az egyetlen levelezős órán egy hallgató nem tud megjelenni, úgy a számára egy – később megjelölt témában született – 4-5 oldalas házi dolgozat elkészítése lesz a teljesítés feltétele.

**További információk és letölthető anyagok:**

<https://jak.ppke.hu/maganjogi-es-kereskedelmi-jogi-tanszek/sajto-es-mediajogi-csoport/oktatott-targyak>

Budapest, 2016. augusztus 31.

Dr. Koltay András s. k.